(फोटो: केंद्रीय स्वास्थ्य मंत्री जेपी नड्डा)
चंडीगढ़। केंद्रीय स्वास्थ्य मंत्री जेपी नड्डा ने कहा कि स्नातकोत्तर चिकित्सा शिक्षा एवं अनुसंधान संस्थान चंडीगढ़ (पीजीआई) को पेपरलैस बनाया जाएगा।
उन्होंने कहा कि लोगों को इलाज के लिए पीजीआई में चक्कर न काटने पड़ें इसलिए हर सुविधा को ऑनलाइन किया जाएगा। वह आज पीजीआई में ऑनलाइन स्वास्थ्य सुविधाओं के उद्घाटन समारोह में बोल रहे थे।
ये सुविधाएं हुई ऑनलाइन
-पीजीआई में अब लोगों को ऑन लाइन मेडिकल फैसिलिटीज मिलने शुरू हो गई हैं। इन सुविधाओं का उद्घाटन कर केंद्रीय स्वास्थ्य मंत्री जेपी नड्डा ने बुधवार को जनता को समर्पित किया।
-इन आधुनिक सुविधाओं में अपॉइंटमेंट, लैब रिपोर्ट और ब्लड बैंक की सुविधा शामिल है। यह सुविधाएं अब लोगों को ऑनलाइन मिलेंगी।
-इन सुविधाओं में सबसे अहम सुविधा डॉक्टरों से ऑनलाइन अपॉइंटमेंट की है, इस सुविधा के शुरू होने से लोगों को अब बेवजह पीजीआई के चक्कर नहीं काटने पड़ेंगे।
नड्डा ने कहा
-केंद्रीय मंत्री नड्डा ने कहा कि पूर्व प्रधानमंत्री अटल बिहारी वाजपेयी के जन्मदिन पर गुड गवर्नेंस वीक मनाया जा रहा है।
-उन्होंने कहा कि ऑनलाइन सर्विस की सुविधा शुरू होने से लोगों के समय व पैसे की बचत होगी। इससे फैकल्टी को भी लाभ होगा और फैकल्टी को भी रिसर्च करने का अवसर मिलेगा।
bho_Deva awa_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva